钦定古今图书集成/明伦汇编/闺媛典/第001卷 > 《白虎通》 > 《文质》
## 钦定古今图书集成/明伦汇编/闺媛典/第001卷 > 《白虎通》 > 《文质》

妇人之贽以枣栗腶修者，妇人无专制之义，御众之
任，交接辞让之礼，职在供养馈食之间，其义一也。故
后夫人以枣栗腶修者，凡内修阴也。又取其朝早起
栗，战栗自正也。腶修者，脯也。故《春秋传》曰：“宗妇觌用
币”，非礼也。然则枣栗云乎？腶修云乎？